# huanadenn
## Brezhoneg
### Etimologiezh

    Diwar huanad-, pennrann ar verb huanadiñ, hag al lostger kevrennek -adenn (diwar -ad hag -enn).

### Anv-kadarn

huanadenn /hyãˈnɑːdɛn/ benel (liester : huanadennoù)
* Gwechad huanadiñ
** Hag an aotrou kozh a blegas ouzh an daol, e benn etre e zaou zorn, en ur dennañ un huanadenn hir. — (Lan Inizan, Emgann Kergidu 1, Brest, 1877, eil emb. Al Liamm 1977, p. 23.)
** - Gwir eo, a lavaras al louzaouer kozh, hag e stouas e benn, gant un huanadenn. — (Fañch an Uhel, Kontadennoù ar Bobl/2, Al Liamm, 1985, p. 116.)
** An tan a varvas, hag Arnus, eur c'houezenn yen war e fas, a reas eun huanadenn evel eun den o tihuni eus eun hunvre. — (Erwan ar Moal, Pipi Gonto, Kemper, 1925, p. 38.)
** Red e oa d'ean heuilh, a-dreuz da ludu ar gouleier a varve dre gant, hep an disteran trouz, hep eun huanadenn. — (Erwan ar Moal, Pipi Gonto, Kemper, 1925, p. 56.)
** [...], met un derzhienn spontus a oa gantañ ha tennañ a reas e huanadenn diwezhañ er c'harr dre dan war hent an ospital. — (Jarl Priel, Va Zammig Buhez, Al Liamm, 1954, p. 90.)
** E-giz pinijenn, e kemennas eta d'ar plac'h touellet ren ur vuhez a yun hag a bedenn betek hec'h huanadenn ziwezhañ, [...]. — (Langleiz, Romant ar Roue Arzhur/levrenn I : Marzhin, Al Liamm, 1975, p. 20.)
** N'he doa ket roet d'ar roue, zoken, e-doug ar prantad-se, an disterañ sigur da chom ganti penn-ouzh-penn, ha pa vefe bet predig un huanadenn ! — (Langleiz, Romant ar Roue Arzhur/levrenn I : Marzhin, Al Liamm, 1975, p. 37.)
** Ne oa ket aet mat e droad war an treuzoù, e voe klevet un huanadenn hir. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 28.)
** Darbet e voe dezhañ kouezhañ ouzhpenn ugent gwech ; pa'n em gavas en tu all e laoskas un huanadenn hir. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 97.)
** Un huanadenn a laoskas Harry ha mont en e c'hourvez war ar gwele. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 44.)

#### Gerioù heñvelster

* huanad

#### Troioù-lavar

* leuskel un huanad
* leuskel e huanadenn ziwezhañ : mervel

#### Troidigezhioù

* galleg : soupir